Chakra Linux

Chakra GNU/Linux, også kalt Chakra Linux og Chakra, var en tysk Linuxdistribusjon som ble skapt som en fork av Arch Linux. Senere ble det en uavhengig distribusjon. Chakra Linux kunne kjøres som en LiveDistro fra CD, DVD eller USB. Distribusjonen benyttet skrivebordsmiljøet KDE og minimaliserte bruken av andre widget-biblioteker der hvor det er mulig. Chakra Linux er utviklet for plattformen x86; støtten for 32-biter i686 ble forlatt 6. januar 2013 og det ble et rent 64-biter operativsystem for x86-64.

Første alfaversjon ble lansert 21. desember 2008, men arbeidet med Chakra Linux startet allerede i juni 2006. Første betaversjon ble lansert 30. august 2010, og første ordinære versjon ble lansert 29. august 2011. Chakra Linux benyttet en halveis rullende utgivelsesmodell, og siste versjon var 2017.10 som ble lansert 8. oktober 2017.

Chakra Linux høstet god kritikk som en brukervennlig distribusjon. Den benyttet pakkesystemet Pacman (liksom Arch Linux), og hadde et grafisk installasjonsprogram («Calamares») med automatisk maskinvaredeteksjon («plug and play» og ACPI).

Historie 
I juni 2006 innledet en gruppe brukere av Arch Linux det såkalte KDEmod packaging Project. Formålet var å forbedre og forenkle en standard KDE-installasjon på Arch Linux. Den 21. desember 2008 lanserte denne gruppen sitt første spesiallagede ISO-bilde med en forhåndskonfigurert programvare bestående av Arch Linux, KDEmod og det grafiske installasjonsprogrammet Tribe. Etter flere versjoner foreslo utvikleren Jan Mette å splitte prosjektet fra Arch Linux for å sørge for en mye tettere integrasjon med skrivebordsmiljøet KDE.

Den 30. desember 2010 ble den første versjonen, kalt Chakra 0.2, lansert. Dette avsluttet utviklingen av KDEmod og prosjektet ble omdøpt til The Chakra Project.

Versjoner

Referanser

Eksterne lenker 
 
 
 

Chakra Linux maler
Arch Linux derivater
Pacmanbaserte Linuxdistribusjoner
Linuxdistribusjoner for x86-32
Linuxdistribusjoner for x86-64
Linuxdistribusjoner som bruker KDE
Linuxdistribusjoner lansert i 2010
Tidligere Linux-distribusjoner